KOMISSION PÄÄTÖS,
tehty 18 päivänä kesäkuuta 1997,
vuoden 1997 maatilojen rakennetta koskevien tietojen keruun tulosten Euroopan yhteisöjen tilastotoimistolle toimittamista koskevien määräaikojen vahvistamisesta (ETA:n kannalta merkityksellinen teksti) (97/407/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatilojen rakennetta koskevien yhteisön tilastotietojen keruun järjestämisestä 29 päivänä helmikuuta 1988 annetun neuvoston asetuksen (ETY) N:o 571/88 (1), sellaisena kuin se on viimeksi muutettuna asetuksella (EY) N:o 2467/96 (2), ja erityisesti sen liitteessä II olevan 5 kohdan,
sekä katsoo, että
asetuksen (ETY) N:o 571/88 liitteessä II olevan 5 kohdan mukaan jäsenvaltioiden yksikkötietojen Euroopan yhteisöjen tilastotoimistolle toimittamista koskevat määräajat on vahvistettava mainitun asetuksen 15 artiklassa säädetyn menettelytavan mukaisesti ja tietojen toimittamisessa käytettävän yhtenäisen koodin määrittelee Euroopan yhteisöjen tilastotoimisto yhteisymmärryksessä jäsenvaltioiden kanssa,
liitteessä II olevan 6 kohdan mukaan Saksa ei toimita yksikkötietoja mutta on velvollinen toimittamaan tietojen keruun tulokset taulukkoina BDT-tietopankkia varten,
ottaen huomioon rakennetutkimusten tulosten tärkeyden yhteisen maatalouspolitiikan kannalta ja kasvavan tarpeen saada ajan tasalle saatettuja tietoja tutkimustietojen tietokonekäsittely ja niiden Euroopan yhteisöjen tilastotoimistolle toimittaminen on toteutettava mahdollisimman nopeasti,
vahvistettaessa määräaikoja tietojenkeruun tulosten toimittamiselle Euroopan yhteisöjen tilastotoimistolle on otettava huomioon se, että tietojenkeruun toteuttamisen aikataulu vaihtelee jäsenvaltioissa, ja
tässä päätöksessä määrätyt toimenpiteet ovat pysyvän maataloustilastokomitean lausunnon mukaisia,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on toimitettava Euroopan yhteisöjen tilastotoimistolle asetuksen (ETY) N:o 571/88 3 artiklan e kohdan mukaisesti toteutetun maatilojen rakennetta koskevien tietojen keruun yksikkötiedot käyttäen yhtenäistä koodia, jonka Euroopan yhteisöjen tilastotoiminta on määritellyt yhteisymmärryksessä jäsenvaltioiden kanssa.
2. Asetuksen (ETY) N:o 571/88 liitteessä II olevan 6 kohdan mukaisesti Saksan on toimitettava Euroopan yhteisöjen tilastotoimistolle 1 kohdassa mainitun tietojen keruun tulokset BDT-tietopankille tarkoitettuina taulukkoina käyttäen Euroopan yhteisöjen tilastotoimiston yhteisymmärryksessä Statistisches Bundesamtin kanssa määrittelemää koodia.
2 artikla
Jäsenvaltioiden on toimitettava vuoden 1997 maatilojen rakennetta koskevien tietojen keruun tulokset tämän päätöksen 1 artiklassa mainitulla tavalla 13 kuukauden kuluessa tietojen keruusta, mutta ottaen huomioon jäsenvaltioiden tietojen keruun toteuttamista varten kaavailemat aikataulut, viimeistään seuraavina määräaikoina:
TAULUKON PAIKKA
3 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä kesäkuuta 1997.